Exemplar unic

Nr / .04.2018

**Domnului/Doamnei Director al**

**Penitenciarului/ Spitalului/CD/CE/BAGR/SNPAP/Flamingo și Sovata**

Stimată/e doamnă/domnule director,

Având în vedere prevederile **Legii nr. 80/2018** din 28 martie 2018 pentru aprobarea Ordonanţei de urgenţă a Guvernului nr. 90/2017 privind unele măsuri fiscal-bugetare, modificarea şi completarea unor acte normative şi prorogarea unor termene, în conformitate cu **art. I (1) *„…în anul 2018, pentru personalul militar, poliţiştii, funcţionarii publici cu statut special din sistemul administraţiei penitenciare şi personalul civil din instituţiile publice de apărare, ordine publică şi securitate naţională, se decontează serviciile turistice prestate de unităţi aflate pe teritoriul României, efectuate în perioada concediului de odihnă, în limita valorică prevăzută la art. 1 alin. (2) din Ordonanţa de urgenţă a Guvernului nr. 8/2009, aprobată cu modificări şi completări prin Legea nr. 94/2014, cu modificările şi completările ulterioare****.*“***,***

Revenim la adresa nr. 27.913/02.03.2018 cu următoarele completări referitoare la modul de decontare a contravalorii voucherelor de vacantă, după cum urmează:

* La întocmirea cererii de concediu de odihnă, salariatul va solicita acordarea acestui drept la întoarcerea din concediu. Cererile de concediu de odihnă vor fi transmise compartimentului financiar-contabil în vederea centralizării fondurilor necesare lunar astfel încât, cu ocazia deschiderilor de credite la Titlul I “Cheltuieli de personal”, acestea să fie asigurate;
* Salariatul are dreptul să își aleagă unitatea de la care va achiziționa serviciile turistice, condiția fiind ca aceasta să dețină licență de turism sau certificat de clasificare emise de Autoritatea Națională pentru Turism;
* Serviciile turistice pot fi achiziționate și de la unități cu acest obiect de activitate, din sistemul de ordine publică și siguranță națională;
* La întoarcerea din concediul de odihnă, salariatul va completa o cerere de decont, conform modelului atașat, la care se vor anexa documentele justificative;
* Documentele justificative necesare decontării sunt factura și chitanța (sau bonul fiscal)/ordinul de plată, în baza cărora s-a efectuat plata către furnizorul de servicii;
* Obiectul facturii va conține în mod obligatoriu menţiunea de **“servicii de cazare’’** la care se pot adăuga sau completa şi alte menţiuni de tipul “servicii de alimentație publică, tratament balnear, agrement ”;
* Contravaloarea serviciilor turistice prestate de către furnizori, peste valoarea voucherelor de vacanţă **(în sumă de 1.450 lei)**, se suportă de către salariat;
* Dacă factura are o valoare mai mica decât cuantumul prevăzut în lege (în sumă de 1.450 lei), suma decontată va fi conform documentelor justificative, diferența nefiind acordată;
* Decontarea contravalorii facturii se va face in termen de cel puțin 30 de zile de la data înaintării cererii de decont;
* Compartimentul financiar - contabil va ține o evidență nominală a decontărilor efectuate, astfel încât, acordarea acestui drept să fie efectuată o singură dată;
* Prestarea serviciilor turistice se va efectua până la data de 30 noiembrie 2018 urmând ca decontarea acestora să se efectueze în luna decembrie 2018;
* Pentru angajații nou încadrați în cursul anului 2018, suma care va fi decontată se va stabili proporțional cu perioada de exercitare a raportului de serviciu în cursul acestui an.

Deoarece pentru luna **aprilie 2018** nu au fost efectuate deschideri de credite cu această destinaţie, vă informăm că, disponibilul din cont poate fi utilizat pentru decontarea eventualelor solicitări în această perioadă, până la efectuarea deschiderii de credite la **Titlul I “Cheltuieli de personal”** aferentă lunii mai 2018.

Ținând cont de cele precizate, veți dispune măsuri în consecință.

Cu stimă,

**Comisar șef de penitenciare Marian DOBRICĂ**

**Director General**

**Administrația Națională a Penitenciarelor**

**Comisar șef de penitenciare Ioana ŞERBAN**

**Director General Adjunct**

**Administrația Națională a Penitenciarelor**

**Comisar şef de penitenciare Cătălin NIȚĂ**

**Director Direcția Contencios și Elaborare Acte Normative**

**Comisar șef de penitenciare Aurelian OPREA**

**Director Direcţia Economico Administrativă**

**Comisar de penitenciare Gabriela PETROVICI**

**Şef Serviciu Planificare și Execuție Bugetară, Salarizare**